72. ΑΠΟΦΑΣΗ ΥΠΟΥΡΓΩΝ ΟΙΚΟΝΟΜΙΑΣ ΚΑΙ  ΟΙΚΟΝΟΜΙΚΩΝ - ΑΝΑΠΤΥΞΗΣ ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ Αριθ. 60201/ΕΓΔΕΚΟ 1964 της 19-22 Δεκ.2008 (ΦΕΚ Β΄2602) Εταιρικός Μετασχηματισμός Ομίλου Ο.Σ.Ε. Έχοντας υπόψη: 1. Τις διατάξεις • των άρθρων 7, 10, και 11 του ν. 3429/2005 «Δημόσιες Επιχειρήσεις και Οργανισμοί (Δ.Ε.Κ.Ο.)» (Α΄ 7314), όπως ισχύει, • του άρθρου 5 του π.δ. 41/2005 (ΦΕΚ Α΄/60/7.3.2005) «Εναρμόνιση της ελληνικής νομοθεσίας με τις οδηγίες 91/440/ΕΟΚ και 95/18/ΕΚ, όπως τροποποιήθηκε και συμπληρώθηκε με το π.δ. 145/2008 (ΦΕΚ Α΄201/7.10.2008), • των άρθρων 16, 53, 59 και 90 του π.δ. 63/2005 «Κωδικοποίηση της νομοθεσίας για την Κυβέρνηση και τα κυβερνητικά όργανα» (Α΄/98). 2. Τα ισχύοντα καταστατικά των εταιρειών ΟΡΓΑΝΙΣΜΟΣ ΣΙΔΗΡΟΔΡΟΜΩΝ ΕΛΛΑΔΟΣ ΑΝΩΝΥΜΗ ΕΤΑΙΡΕΙΑ (ΟΣΕ Α.Ε.), ΤΡΑΙΝΟΣΕ ΜΕΤΑΦΟΡΕΣ - ΜΕΤΑΦΟΡΙΚΕΣ ΥΠΗΡΕΣΙΕΣ ΕΠΙΒΑΤΩΝ ΚΑΙ ΦΟΡΤΙΟΥ ΑΝΩΝΥΜΗ ΣΙΔΗΡΟΔΡΟΜΙΚΗ ΕΤΑΙΡΕΙΑ (ΤΡΑΙΝΟΣΕ Α.Ε.), ΓΑΙΑΟΣΕ - ΑΝΩΝΥΜΗ ΕΤΑΙΡΕΙΑ ΑΣΤΙΚΩΝ ΑΚΙΝΗΤΩΝ, ΚΤΗΜΑΤΙΚΩΝ, ΟΙΚΟΔΟΜΙΚΩΝ, ΤΟΥΡΙΣΤΙΚΩΝ ΚΑΙ ΣΥΝΑΦΩΝ ΕΠΙΧΕΙΡΗΣΕΩΝ (ΓΑΙΑΟΣΕ Α.Ε.), ΕΘΝΙΚΟΣ ΔΙΑΧΕΙΡΙΣΤΗΣ ΣΙΔΗΡΟΔΡΟΜΙΚΗΣ ΥΠΟΔΟΜΗΣ ΑΝΩΝΥΜΗ ΕΤΑΙΡΕΙΑ (Ε.ΔΙ.Σ.Υ. Α.Ε.), ΕΡΓΑ Ο.Σ.Ε. ΑΝΩΝΥΜΗ ΕΤΑΙΡΕΙΑ (ΕΡΓΟΣΕ Α.Ε.). (Μετά τη σελ. 98,53342) Σελ. 98,53343 Τεύχος - Σελ.  Οργανισμός Σιδηροδρόμων Ελλάδος (Ο.Σ.Ε.)-Σιδηροδρομικές Επιχειρήσεις 21.Β.δ.72 3. Το Εισηγητικό Σημείωμα της Ειδικής Γραμματείας Δημοσίων Επιχειρήσεων και Οργανισμών, αποφασίζουμε: 1. Εγκρίνεται η μεταβίβαση από την ΟΣΕ Α.Ε προς το Ελληνικό Δημόσιο του συνόλου των μετοχών που κατέχει στην εταιρεία ΤΡΑΙΝΟΣΕ Α.Ε με τίμημα το ποσό του ενός (1,00) ευρώ. Το τίμημα των μετοχών θα αναπροσαρμοστεί στο ύψος της καθαρής θέσης της εταιρείας της 31 Δεκεμβρίου 2008 εφόσον προκύψει υψηλότερη από το ένα (1,00) ευρώ. 2. Εγκρίνεται η συγχώνευση, με απορρόφηση, της ΕΔΙΣΥ Α.Ε. από την Ο.Σ.Ε. Α.Ε. 3. Εγκρίνεται η συγχώνευση, με απορρόφηση, της ΓΑΙΑΟΣΕ Α.Ε. από την ΕΡΓΟΣΕ Α.Ε. 4. Εγκρίνεται η σύναψη προσωρινών συμφωνιών που διέπουν τις διεταιρικές σχέσεις μεταξύ της Ο.Σ.Ε. Α.Ε. της ΕΔΙΣΥ Α.Ε. και της ΤΡΑΙΝΟΣΕ Α.Ε. μέχρι 31.3.2009, το περιεχόμενο των οποίων προσδιορίζεται στο επισυναπτόμενο στην παρούσα Εισηγητικό Σημείωμα της Ειδικής Γραμματείας Δημοσίων Επιχειρήσεων και Οργανισμών. Μεταγενέστερες συμφωνίες εγκρίνονται από την Διυπουργική Επιτροπή Δημοσίων Επιχειρήσεων και Οργανισμών με την επιφύλαξη τήρησης των διατάξεων του εθνικού και κοινοτικού δικαίου. 5. Παραμένουν σε ισχύ τα τέλη διέλευσης δικτύου που εγκρίθηκαν με την με αριθμό 11/27/21.12.2006 απόφαση του Δ.Σ. της ΕΔΙΣΥ Α.Ε. 6. Η εποπτεία επί της ΤΡΑΙΝΟΣΕ Α.Ε. εξακολουθεί να ασκείται από το Υπουργείο Μεταφορών και Επικοινωνιών. Σελ. 98,53344 Τεύχος - Σελ.  21.Β.δ.72 Οργανισμός Σιδηροδρόμων Ελλάδος (Ο.Σ.Ε.)-Σιδηροδρομικές Επιχειρήσεις

[Source: greek_legal_code_raptarchis | Tokens: 2926]